7 Ιουνίου 2021

**Πώς θα υποβάλλονται οι δηλώσεις αναστολών συμβάσεων εργασίας για τον Ιούνιο**

**Από το Γραφείο Τύπου του υπουργείου Εργασίας και Κοινωνικών Υποθέσεων εκδόθηκε η ακόλουθη ανακοίνωση:**

**Από σήμερα, Δευτέρα 7/6/2021 και έως την Παρασκευή 11/6/2021,** το ΠΣ ΕΡΓΑΝΗ είναι διαθέσιμο για υποβολή δηλώσεων αναστολής συμβάσεων εργασίας εργαζομένων για τον **μήνα Ιούνιο 2021.** Εντός της ανωτέρω προθεσμίας δηλώνονται **οι αναστολές που αφορούν το διάστημα από 1/6/2021 έως και 11/6/2021.**

Από 12/6/2021 οι επιχειρήσεις – εργοδότες θα μπορούν να προαναγγέλλουν αναστολές συμβάσεων εργασίας εργαζομένων, μη έχοντας τη δυνατότητα μεταβολής των δηλώσεων για χρονικό διάστημα από 1/6/2021 έως και 11/6/2021.

**Υπενθυμίζεται ότι οι επιχειρήσεις – εργοδότες δύνανται να θέτουν σε αναστολή συμβάσεις εργασίας των εργαζομένων τους που έχουν προσληφθεί έως και την 31/3/2021.**

Λαμβάνοντας υπόψη τις από 31/5/2021 και 1/6/2021 σχετικές ανακοινώσεις του Υπουργείου Εργασίας και Κοινωνικών Υποθέσεων για τις δηλώσεις αναστολών για τον μήνα Ιούνιο 2021, σημειώνεται ότι οι επιχειρήσεις-εργοδότες υποβάλλουν δηλώσεις σύμφωνα:

i. με το ΠΑΡΑΡΤΗΜΑ Α για όσες έχει ανασταλεί η επιχειρηματική δραστηριότητά τους με εντολή δημόσιας αρχής.

ii. με το ΠΑΡΑΡΤΗΜΑ Β για όσες ανήκουν στον κλάδο της εστίασης

iii.με το ΠΑΡΑΡΤΗΜΑ Γ / ΚΑΔ που πλήττονται, το οποίο **επικαιροποιείται** και αναδιαμορφώνεται, ως εξής:

**ΠΑΡΑΡΤΗΜΑ Γ : ΠΙΝΑΚΑΣ ΚΩΔΙΚΩΝ ΑΡΙΘΜΩΝ ΔΡΑΣΤΗΡΙΟΤΗΤΑΣ ΠΟΥ ΠΛΗΤΤΟΝΤΑΙ ΣΕ ΟΛΗ ΤΗΝ ΕΠΙΚΡΑΤΕΙΑ (από 1/6/2021 έως 30/6/2021)**

|  |  |
| --- | --- |
| **ΚΑΔ**  | **ΚΛΑΔΟΣ**  |
| 01.49.19.02 | Εκτροφή γουνοφόρων ζώων (αλεπούς, μινκ, μυοκάστορα, τσιντσιλά και άλλων) |
| 01.49.3 | Παραγωγή ακατέργαστων γουνοδερμάτων και διάφορων ακατέργαστων προβιών και δερμάτων |
| 14.20 | Κατασκευή γούνινων ειδών |
| 15.11 | Κατεργασία και δέψη δέρματος κατεργασία και βαφή γουναρικών |
| 46.42.11.27 | Χονδρικό εμπόριο δεψασμένων η κατεργασμένων γουνοδερμάτων |
| 46.42.11.40 | Χονδρικό εμπόριο ημιετοίμων γουναρικών  |
| 46.42.11.29 | Χονδρικό εμπόριο ειδών ένδυσης, εξαρτημάτων ρουχισμού και άλλων ειδών από γουνόδερμα (εκτός από καλύμματα κεφαλιού) |
| 46.42.11.58 | Χονδρικό εμπόριο αποκομμάτων γουναρικών  |
| 46.90.10.06 | Χονδρικό εμπόριο διάφορων τουριστικών και λοιπών παρόμοιων ειδών λαϊκής τέχνης |
| 47.78.89.04 | Λιανικό εμπόριο διαφόρων τουριστικών και λοιπών παρόμοιων ειδών λαϊκής τέχνης  |
| 49.31 | Αστικές και προαστιακές χερσαίες μεταφορές επιβατών  |
| 49.39 | Άλλες χερσαίες μεταφορές επιβατών π.δ.κ.α.  |
| 50.10 | Θαλάσσιες και ακτοπλοϊκές μεταφορές επιβατών  |
| 50.30 | Εσωτερικές πλωτές μεταφορές επιβατών  |
| 51.10 | Αεροπορικές μεταφορές επιβατών  |
| 51.21 | Αεροπορικές μεταφορές εμπορευμάτων |
| 52.21.21 | Υπηρεσίες σταθμών λεωφορείων |
| 52.21.29.02  | Υπηρεσίες οδηγού λεωφορείου (μη εκμεταλλευτή) |
| 52.21.29.03 | Υπηρεσίες πώλησης εισιτηρίων αστικών χερσαίων συγκοινωνιακών μέσων από τρίτους, λιανικά |
| 52.21.29.04 | Υπηρεσίες πώλησης εισιτηρίων αστικών χερσαίων συγκοινωνιακών μέσων από τρίτους, χονδρικά |
| 52.21.29.05 | Υπηρεσίες πώλησης εισιτηρίων υπεραστικών χερσαίων συγκοινωνιακών μέσων από τρίτους |
| 52.22 | Δραστηριότητες συναφείς με τις πλωτές μεταφορές  |
| 52.23 | Δραστηριότητες συναφείς με τις αεροπορικές μεταφορές |
| 55.10 | Ξενοδοχεία και παρόμοια καταλύματα  |
| 55.20 | Καταλύματα διακοπών και άλλα καταλύματα σύντομης διαμονής  |
| 55.30 | Χώροι κατασκήνωσης, εγκαταστάσεις για οχήματα αναψυχής και ρυμουλκούμενα οχήματα  |
| 55.90.13  | Υπηρεσίες κλιναμαξών (βαγκόν-λι) και υπηρεσίες ύπνου σε Aλλα μεταφορικά μέσα |
| 55.90.19  | Άλλες υπηρεσίες καταλύματος π.δ.κ.α. |
| 56.10 | Δραστηριότητες υπηρεσιών εστιατορίων και κινητών μονάδων εστίασης  |
| 56.21 | Δραστηριότητες υπηρεσιών τροφοδοσίας για εκδηλώσεις  |
| 56.29 | Άλλες υπηρεσίες εστίασης, με εξαίρεση τις Υπηρεσίες γευμάτων που παρέχονται από στρατιωτικές τραπεζαρίες (56.29.20.01)  |
| 56.30 | Δραστηριότητες παροχής ποτών  |
| 59.13.11.02 | Υπηρεσίες εκμετάλλευσης κινηματογραφικών ταινιών |
| 59.14 | Δραστηριότητες προβολής κινηματογραφικών ταινιών  |
| 61.90.10.07 | Υπηρεσίες πρόσβασης του κοινού στο διαδίκτυο (σε χώρους που δεν παρέχονται τρόφιμα ή ποτά) |
| 74.20 | Φωτογραφικές δραστηριότητες |
| 74.30 | Δραστηριότητες μετάφρασης και διερμηνείας |
| 77.11 | Ενοικίαση και εκμίσθωση αυτοκινήτων και ελαφρών μηχανοκίνητων οχημάτων  |
| 77.21 | Ενοικίαση και εκμίσθωση ειδών αναψυχής και αθλητικών ειδών, με εξαίρεση τις υπηρεσίες ενοικίασης ποδηλάτων (ΚΑΔ 77.21.10.08) και τις υπηρεσίες μίσθωσης αθλητικού εξοπλισμού (μπαστουνιών γκολφ, ρακετών κ.λπ.) (ΚΑΔ 77.21.10.09)  |
| 77.29 | Ενοικίαση και εκμίσθωση άλλων ειδών προσωπικής ή οικιακής χρήσης, εκτός από Υπηρεσίες ενοικίασης ιατρικού εξοπλισμού (πατερίτσων κλπ) ή παραϊατρικού εξοπλισμού (77.29.19.02)  |
| 77.34 | Ενοικίαση και εκμίσθωση εξοπλισμού πλωτών μεταφορών  |
| 77.35 | Ενοικίαση και εκμίσθωση εξοπλισμού αεροπορικών μεταφορών  |
| 77.39.13 | Υπηρεσίες ενοικίασης και χρηματοδοτικής μίσθωσης μοτοσικλετών και τροχόσπιτων |
| 77.39.19.03 | Υπηρεσίες ενοικίασης εξοπλισμού εκθέσεων |
| 79.11 | Δραστηριότητες ταξιδιωτικών πρακτορείων  |
| 79.12 | Δραστηριότητες γραφείων οργανωμένων ταξιδιών  |
| 79.90.32 | Υπηρεσίες κρατήσεων για συνεδριακά κέντρα και εκθεσιακούς χώρους |
| 79.90.39 | Υπηρεσίες κρατήσεων για εισιτήρια εκδηλώσεων, υπηρεσίες ψυχαγωγίας και αναψυχής και Άλλες υπηρεσίες κρατήσεων π.δ.κ.α. |
| 82.30 | Οργάνωση συνεδρίων και εμπορικών εκθέσεων  |
| 85.51 | Αθλητική και ψυχαγωγική εκπαίδευση  |
| 85.52 | Πολιτιστική εκπαίδευση  |
| 85.59 | Άλλη εκπαίδευση π.δ.κ.α.  |
| 86.90.13.02 | Υπηρεσίες μαλάκτη (μασέρ) |
| 86.90.19.03 | Υπηρεσίες εναλλακτικών θεραπειών |
| 88.10.11 | Υπηρεσίες επίσκεψης και παροχής υποστήριξης σε ηλικιωμένους |
| 90.01 | Τέχνες του θεάματος  |
| 90.02 | Υποστηρικτικές δραστηριότητες για τις τέχνες του θεάματος |
| 90.03.11.04 | Υπηρεσίες ενορχηστρωτή |
| 90.03.11.07 | Υπηρεσίες μουσουργού |
| 90.03.11.17 | Υπηρεσίες χορογράφου |
| 90.03.11.18 | Υπηρεσίες χορωδού |
| 90.04 | Εκμετάλλευση αιθουσών θεαμάτων και συναφείς δραστηριότητες  |
| 91.01 | Δραστηριότητες βιβλιοθηκών και αρχειοφυλακείων  |
| 91.02 | Δραστηριότητες μουσείων  |
| 91.03 | Λειτουργία ιστορικών χώρων και κτιρίων και παρόμοιων πόλων έλξης επισκεπτών  |
| 91.04 | Δραστηριότητες βοτανικών και ζωολογικών κήπων και φυσικών βιοτόπων  |
| 92.00 | Τυχερά παιχνίδια και στοιχήματα με εξαίρεση τις υπηρεσίες εκμετάλλευσης μηχανημάτων τυχερών παιχνιδιών (με κερματοδέκτη) (92.00.12.02), τις υπηρεσίες λαχείων, παιχνιδιών με αριθμούς και μπίνγκο (92.00.13), τις υπηρεσίες τυχερών παιχνιδιών σε απ ευθείας (on-line) σύνδεση (92.00.14), τις άλλες υπηρεσίες τυχερών παιχνιδιών (92.00.19), τις υπηρεσίες στοιχημάτων σε απ ευθείας (on-line) σύνδεση (92.00.21) και τις υπηρεσίες πρακτορείου ΠΡΟ-ΠΟ, “Πάμε ΣΤΟΙΧΗΜΑ” και ιπποδρομιακού στοιχήματος (92.00.29.01)  |
| 93.11 | Εκμετάλλευση αθλητικών εγκαταστάσεων  |
| 93.12 | Δραστηριότητες αθλητικών ομίλων |
| 93.13 | Εγκαταστάσεις γυμναστικής  |
| 93.19 | Άλλες αθλητικές δραστηριότητες, με εξαίρεση υπηρεσίες που σχετίζονται με την εκπαίδευση κατοικίδιων ζώων συντροφιάς, για κυνήγι και σχετικές δραστηριότητες (93.19.13.03)  |
| 93.21 | Δραστηριότητες πάρκων αναψυχής και άλλων θεματικών πάρκων  |
| 93.29 | Άλλες δραστηριότητες διασκέδασης και ψυχαγωγίας, με εξαίρεση υπηρεσίες πάρκων ψυχαγωγίας και παραλιών (μόνο για τις επιχειρήσεις που εκμεταλλεύονται παραλίες, ΚΑΔ 93.29.11.00), υπηρεσίες εκμετάλλευσης θαλάσσιων λουτρών (ΚΑΔ 93.29.11.02), υπηρεσίες εκμετάλλευσης παιχνιδιών θάλασσας (θαλάσσιων ποδηλάτων, κανό και παρόμοιων ειδών αναψυχής) (ΚΑΔ 93.29.11.04), υπηρεσίες μίσθωσης ομπρελών ή και καθισμάτων παραλιών (πλαζ) (ΚΑΔ 93.29.11.05)  |
| 94.99.16 | Υπηρεσίες που παρέχονται από πολιτιστικές και ψυχαγωγικές ενώσεις |
| 96.02.20 | Υπηρεσίες διάθεσης ανθρώπινων μαλλιών, μη κατεργασμένων |
| 96.04 | Δραστηριότητες σχετικές με τη φυσική ευεξία, εξαιρουμένων των υπηρεσιών διαιτολογίας (ΚΑΔ 96.04.10.01), των υπηρεσιών διαιτολογικών μονάδων με εξαίρεση την άσκηση (ΚΑΔ 96.04.10.02) και των υπηρεσιών προσωπικής υγιεινής και φροντίδας σώματος (ΚΑΔ 96.04.10.06) |
| 96.09.11.03  | Υπηρεσίες μεταφοράς ζώων συντροφιάς |
| 96.09.11.04  | Υπηρεσίες φιλοξενίας ζώων συντροφιάς |
| 96.09.19.09 | Υπηρεσίες δερματοστιξίας (τατουάζ) |
| 96.09.19.12 | Υπηρεσίες ιερόδουλου **(επαναλειτουργεί και πλήττεται από τις 7/6/2021)** |
| 96.09.19.16 | Υπηρεσίες στολισμού εκκλησιών, αιθουσών κλπ (για γάμους, βαπτίσεις, κηδείες και άλλες εκδηλώσεις) |
| 96.09.19.17 | Υπηρεσίες τρυπήματος δέρματος του σώματος (piercing) |
|  | Καταστήματα και επιχειρήσεις κάθε είδους που λειτουργούν εντός ξενοδοχειακών μονάδων, ξενοδοχειακών συγκροτημάτων και των αερολιμένων της επικράτειας, όπως και τα καταστήματα αφορολογήτων ειδών ανά την επικράτεια. |

**ΠΡΟΣΟΧΗ:**

Επιπροσθέτως των επιχειρήσεων - εργοδοτών που δύνανται να κάνουν χρήση του μέτρου της αναστολής των συμβάσεων εργασίας εργαζομένων τους για τον μήνα Ιούνιο 2021 σύμφωνα με την από 31/5/2021 ανακοίνωση του Υπουργείου Εργασίας, **ισχύουν επίσης τα εξής:**

**1.** Όσες επιχειρήσεις του Παραρτήματος Γ έχουν κάνει έναρξη εργασιών πριν την 1η Ιανουαρίου 2018, ήταν υποκείμενες σε ΦΠΑ καθ’ όλη την περίοδο από την 1η Απριλίου 2019 έως και την 31η Δεκεμβρίου 2020 και δεν άνοιξαν υποκατάστημα από την 1η Απριλίου 2019 έως και την 31η Δεκεμβρίου 2020, δύνανται να θέτουν σε αναστολή συμβάσεις εργασίας εργαζομένων τους για τον μήνα Ιούνιο, των οποίων το ωράριο εργασίας εβδομαδιαίως είναι τουλάχιστον 16 ώρες, όπως προκύπτει από τα στοιχεία του ΠΣ ΕΡΓΑΝΗ κατά την 29-4-2021, **εφόσον** πληρούν τα εξής κριτήρια:

α. έχουν υποβάλει όλες τις περιοδικές δηλώσεις ΦΠΑ καθ’ όλη την περίοδο από την 1η Απριλίου 2019 έως και την 31η Δεκεμβρίου 2020,

β. παρουσιάζουν αύξηση του κύκλου εργασιών τους την περίοδο από 1η Απριλίου 2020 έως 31 Δεκεμβρίου 2020 σε σχέση με την περίοδο από 1η Απριλίου 2019 έως 31 Δεκεμβρίου 2019, **εξαιτίας του ότι έχουν μηδενικό κύκλο εργασιών κατά το έτος 2019**, όπως προκύπτει από τα στοιχεία των περιοδικών δηλώσεων ΦΠΑ που έχουν υποβληθεί στην ΑΑΔΕ έως και 4-3-2021 και

γ. πραγματοποίησαν προσλήψεις προσωπικού μέσα στο έτος 2020.

**2.** Όσες επιχειρήσεις κύριων και μη κύριων ξενοδοχειακών και τουριστικών καταλυμάτων καθώς και όσες επιχειρήσεις-εργοδότες τουριστικών λεωφορείων (**ΚΑΔ 49.39, 52.21.29.02, 55.10, 55.20, 55.30, 55.90.19, 79.11 και 79.12)** πληρούν το κριτήριο που αφορά τον κύκλο εργασιών, δύνανται να θέτουν σε αναστολή συμβάσεις εργασίας **και εποχικά εργαζομένων τους με δικαίωμα υποχρεωτικής επαναπρόσληψης (**σύμφωνα με το άρθρο 8 του ν. 1346/1983 (Α΄ 46) ή με την παρ. 5 του άρθρου 38 του ν. 1836/1989 (Α΄ 79), σε συνδυασμό με τους όρους κλαδικών συλλογικών συμβάσεων εργασίας που είναι σε ισχύ) **οι οποίοι επαναπροσλαμβάνονται μετά την 31η Μαρτίου 2021 και των οποίων το ωράριο εργασίας εβδομαδιαίως είναι τουλάχιστον 16 ώρες,** όπως προκύπτει από τα στοιχεία του ΠΣ ΕΡΓΑΝΗ κατά την 29/4/2021 για όσους έχουν προσληφθεί έως αυτή την ημερομηνία ή κατά την ημερομηνία πρόσληψης για όσους έχουν μεταγενέστερη πρόσληψη.

**ΑΠΟ ΤΟ ΓΡΑΦΕΙΟ ΤΥΠΟΥ**